Bekendtgørelseom støtte til gebyrer for kontrol og udstedelse af dyresundhedscertifikat ved flytning af landdyr mellem Bornholm og det øvrige Danmark via Sverige

I medfør af tekstanmærkning nr. 202, stk. 1 og 2 ad 24.32.55 til § 24 på finansloven for finansåret 2025 fastsættes efter bemyndigelse:

*Anvendelsesområde og definitioner*

**§ 1.** Bekendtgørelsen fastsætter regler om ansøgning, tildeling og udbetaling af støtte til operatører, der har modtaget opkrævning af gebyr for kontrol af landdyr og udstedelse af dyresundhedscertifikat i forbindelse med flytning af landdyr mellem Bornholm og det øvrige Danmark via Sverige.

*Stk. 2.* Ved operatør forstås ’operatør’, som defineret i artikel 4, nr. 24, i Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (dyresundhedsloven).

*Stk. 3.* Ved landdyr forstås ’landdyr’, som defineret i artikel 4, nr. 2, i dyresundhedsloven.

*Tildeling*

**§ 2.** Støtten tildeles som et støttebeløb til operatører, der har modtaget opkrævning af gebyr for kontrol af landdyr og udstedelse af dyresundhedscertifikat med henblik på flytning af landdyr mellem Bornholm og det øvrige Danmark via Sverige efter 1. juli 2025.

*Stk. 2.* Støttebeløbet svarer til gebyr for kontrol af landdyr og udstedelse af dyresundhedscertifikat i henhold til § 8, stk. 1-2, 4 og 7, og §§ 9-10 i bekendtgørelse nr. 1718 af 30. december 2024 om betaling for kontrol af fødevarer, foder og levende dyr mv. (betalingsbekendtgørelsen).

*Stk. 3.* Der ydes ikke støtte til gebyr, der er opkrævet i forbindelse med aflysning eller omlægning af den rekvirerede kontrol i henhold til § 11 i betalingsbekendtgørelsen.

**§ 3.**  Støttebeløbet ydes som de minimis-støtte i overensstemmelse med Kommissionens forordning nr. 1408/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte i landbrugssektoren, som ændret senest ved Kommissionens forordning nr. 3118/2024 af 10. december 2024 og Kommissionens forordning (EU) nr. 2023/2831 af 13. december 2023 om anvendelse af artikel 107 og 108 i traktaten om Den Europæiske Unions funktionsmåde på de minimis-støtten (de minimis-forordningerne).

**§ 4.** Tildeling og udbetaling af støttebeløb efter § 2 forudsætter, at støttemodtagere afgiver erklæring om al øvrig de minimis-støtte, der er modtaget efter de minimis-forordningerne i en periode på tre år (de minimis-erklæring), jf. § 5.

*Stk. 2.* Erklæringen skal endvidere indeholde oplysninger om, hvorvidt støttemodtageren, som defineret i de minimis-forordningerne, er forbundet med andre virksomheder, og i så fald hvilke andre virksomheder, støttemodtageren har en sådan forbindelse med, som defineret i Kommissionens forordning nr. 1408/2013, artikel 2, stk. 2, og Kommissionens forordning nr. 2023/2831, artikel 2, stk. 2, (forbundne virksomheder).

*Stk. 3.* En enkelt virksomhed, jf. stk. 2, må højst modtage de minimis-støtte på henholdsvis 50.000 EUR over en periode på tre år efter Kommissionens forordning nr. 1408/2013 og på 300.000 EUR over en periode på tre år efter Kommissionens forordning nr. 2023/2831, herunder øvrig de minimis-støtte ydet i overensstemmelse med de minimis-forordningerne.

*Ansøgning om støtte*

**§ 5.** Operatører kan ansøge om at modtage støttebeløb ved at indgive en ansøgning til Fødevarestyrelsen ved anvendelse af ansøgningsblanketten ”Ansøgning om støtte til gebyrer for kontrol og udstedelse af dyresundhedscertifikat ved flytning af landdyr mellem Bornholm og det øvrige Danmark via Sverige” (bilag 1) inden 60 dage efter modtagelse af orienteringsbrev med opgørelse af gebyr for udført kontrol og udstedelse af dyresundhedscertifikat i forbindelse med flytning af landdyr mellem Bornholm og det øvrige Danmark via Sverige.

*Stk. 2.* En ansøgning om støttebeløb efter § 2 skal indeholde en de minimis-erklæring om overholdelse af EU-Kommissionens regler for de minimis-støtte i overensstemmelse med de minimis-forordningerne, jf. §§ 3-4.

*Stk. 3.* Ansøgningsskema om støttebeløb indgives til Fødevarestyrelsen på mail Udbetaling-fvst@fvst.dk.

 *Tilbagebetaling*

**§ 6.** Uretmæssigt modtagne beløb efter denne bekendtgørelse, herunder beløb modtaget i strid med artikel 107 og 108 i traktaten om Den Europæiske Unions funktionsmåde og de minimis-forordningerne, jf. § 3, skal tilbagebetales af støttemodtageren til Fødevarestyrelsen.

*Stk. 2.* Beløb, der skal tilbagebetales efter stk. 1, tillægges rente beregnet fra udbetalingstidspunktet. Renten fastsættes efter den metode for rentefastsættelse, der følger af kapitel V i Kommissionens forordning (EF) nr. 794 af 21. april 2004 om gennemførelse af Rådets forordning (EU) 2015/1589 om fastlæggelse af regler for anvendelsen af artikel 108 i traktaten om Den Europæiske Unions funktionsmåde med senere ændringer.

*Ikrafttrædelsesbestemmelse*

**§ 7.** Bekendtgørelsen træder i kraft den 1. juli 2025.

[Hovedunderskriver]

/

[Medunderskriver]

*Blanket indsendes til Fødevarestyrelsen på mail på* *Udbetaling-fvst@fvst.dk*

**Bilag 1**

**Ansøgning om støtte til gebyrer for kontrol og udstedelse af dyresundhedscertifikat ved flytning af landdyr mellem Bornholm og det øvrige Danmark via Sverige**

Jeg har fået foretaget kontrol og udstedelse af et dyresundhedscertifikat i forbindelse med transit gennem Sverige ved transport mellem Bornholm og det øvrige Danmark, og jeg ønsker derfor at ansøge om støtte hertil, svarende til det opkrævede beløb.

Jeg erklærer ved min ansøgning samtidig, at jeg er indforstået med, at det opkrævede gebyr for ovennævnte kontrol og certifikat modregnes i støttebeløbet.

**Ansøgning om støtte**

[ ]  (sæt kryds) Jeg har modtaget en opgørelse af gebyr for kontrol af dyr og udstedelse af dyresundhedscertifikat i forbindelse med transport mellem landsdele via Sverige. I henhold til Bekendtgørelse nr. XXX af 1. juli 2025 ønsker jeg hermed at ansøge om tildeling af støttebeløb, som modregnes i ovennævnte gebyr.

Fødevarestyrelsens sagsnr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Jeg ansøger som**

[ ]  Virksomhed (med økonomisk aktivitet)

[ ]  Dyreejer (uden økonomisk aktivitet)

**Virksomhed**

CVR nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Virksomhed\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Virksomhedsejer(e)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonnr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dyreejer**

Fulde navn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CPR-nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonnr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Erklæringer *(Udfyldes kun af virksomhed eller dyreejer med økonomisk aktivitet****)*

For at modtage støtte, skal du afgive følgende erklæringer:

*Eventuelle tilbagebetalingspåbud fra Europa-Kommissionen.*

[ ]  (sæt kryds) Jeg afgiver hermed erklæring om, at virksomheden har tilbagebetalt eller deponeret tilbagebetalingsbeløb med renter i henhold til et eventuelt tilbagebetalingspåbud udstedt af Europa-Kommissionen i en eller flere afgørelser, hvor statsstøtte ydet af de danske myndigheder er fundet ulovlig og uforenelig med det indre marked.

*Al øvrig de minimis-støtte.*

Det er en betingelse for at modtage støtte, at du afgiver erklæring om al øvrig de minimis-støtte, som virksomheden (som defineret i Europa-Kommissionens forordning nr. 1408/2013, artikel 2, stk. 2 og Kommissionens forordning nr. 2023/2831, artikel 2, stk. 2) har modtaget de seneste tre år, samt afgiver erklæring om hvilke andre virksomheder, som din virksomhed har en sådan forbindelse med som nævnt i Europa-Kommissionens forordning nr. 1408/2013, artikel 2, stk. 2, og Kommissionens forordning nr. 2023/2831, artikel 2, stk. 2, (forbundne virksomheder).

De minimis-støtte anses for modtaget på det tidspunkt, hvor virksomheden har opnået ret til støtten, uanset tidspunktet for udbetaling,

Fødevarestyrelsen vil som led i sagsoplysningen indhente oplysninger fra Landbrugsstyrelsen om eventuelle udbetalinger af de minimis-støtte til din minkvirksomhed på Fødevareministeriets område inden for en treårig forudgående periode.

Du skal kun sætte ét kryds under hver erklæring.

*Tidligere modtaget de minimis-støtte*

Du skal angive, om ”virksomheden” har eller ikke har modtaget de minimis-støtte i de seneste tre år. Du skal være opmærksom på, at det gælder både for din virksomhed og evt. tilknyttede virksomheder, som defineret i Kommissionens forordning (EU) nr. 1408/2013.

[ ]  (sæt kryds) Jeg erklærer, at virksomheden **har** modtaget anden de minimis-støtte i de seneste tre år som beskrevet nedenfor.

[ ]  (sæt kryds) Jeg erklærer, at virksomheden **ikke har** modtaget anden de minimis-støtte i de seneste tre år.

*Forbundne virksomheder*

Du skal ligeledes nedenfor angive, om din virksomhed har eller ikke har en sådan forbindelse til andre virksomheder, som defineret i Kommissionens forordning (EU) nr. 1408/2013. I så fald skal du også oplyse, hvilke andre virksomheder, der er omfattet af samme ”virksomhed”.

[ ]  (sæt kryds)

Jeg erklærer, at virksomheden **har** en sådan forbindelse med følgende andre virksomheder, at de indgår i samme ”virksomhed” som defineret i Kommissionens forordning (EU) nr. 1408/2013.

Virksomhedens navn og CVR nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Virksomhedens navn og CVR nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ ]  (sæt kryds)

Jeg erklærer, at virksomheden **ikke har** en sådan forbindelse med andre virksomheder, at de indgår i samme ”virksomhed” som defineret i Kommissionens forordning (EU) nr. 1408/2013.

*Definition af ”virksomheden” jf. Europa-Kommissionens forordning nr. 1408/2013, artikel 2, stk. 2*

”En enkelt virksomhed” omfatter i denne forordning alle virksomheder, mellem hvilke der består en af følgende former for forbindelse:

1. en af virksomhederne besidder **flertallet af de stemmerettigheder**, der er tillagt aktionærerne eller deltagerne i en anden virksomhed
2. en af virksomhederne har **ret til at udnævne eller afsætte et flertal** af medlemmerne af administrations-, ledelses- eller tilsynsorganet i en anden virksomhed
3. en af virksomhederne har ret til at udøve en **bestemmende indflydelse** over en anden virksomhed i medfør af en med denne indgået aftale eller i medfør af en bestemmelse i dennes vedtægter
4. en af virksomhederne, der er aktionær eller deltager i en anden virksomhed**, råder i medfør af en aftale** med andre aktionærer eller deltagere i denne anden virksomhed over **flertallet af aktionærernes eller deltagernes stemmerettigheder**.

Virksomheder, mellem hvilke der via en eller flere andre virksomheder består en af de i første afsnit, litra a) til d), nævnte forbindelser, betragtes også som en enkelt virksomhed.

**Bekræftelse af oplysninger**

Jeg erklærer, at oplysningerne angivet ovenfor er rigtige.

Dato

Underskrift \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_